“ชัยสิทธิ์ สัมฤทธิวณิชชา” เก็บ NDR เพิ่ม! มั่นใจปีนี้รายได้โต 15-20% ร่วม “อีทราน” ลุย EV
“นายชัยสิทธิ์ สัมฤทธิวณิชชา” เก็บหุ้น NDR เข้าพอร์ตเพิ่มอีก 100,000 หุ้น หลังทยอยเก็บต่อเนื่อง มั่นใจปีนี้รายได้โต 15-20% อีกทั้งร่วมลงทุนใน บริษัท อีทราน (ไทยแลนด์) จำกัด สัดส่วน 35% เพื่อรองรับกระแสยานยนต์ไฟฟ้า (EV)ในอนาคต
“นายชัยสิทธิ์ สัมฤทธิวณิชชา” เก็บหุ้น NDR เข้าพอร์ตเพิ่มอีก 100,000 หุ้น หลังทยอยเก็บต่อเนื่อง มั่นใจปีนี้รายได้โต 15-20% อีกทั้งร่วมลงทุนใน บริษัท อีทราน (ไทยแลนด์) จำกัด สัดส่วน 35% เพื่อรองรับกระแสยานยนต์ไฟฟ้า (EV)ในอนาค
20 พ.ค. 2564

นายชัยสิทธิ์ สัมฤทธิวณิชชา กรรมการผู้จัดการ บริษัท เอ็น.ดี.รับเบอร์ จำกัด (มหาชน) หรือ NDR ซึ่งก่อนหน้ามีการซื้อหุ้น NDR จำนวน 1 ล้านหุ้น จนล่าสุด ณ วันที่ 18 พ.ค. 2564 ได้เก็บหุ้นเข้าพอร์ตเพิ่มอีกจำนวน 100,000 หุ้น ในราคาหุ้นละ 3.20 บาท สืบเนื่องจากมีความเชื่อมั่นว่าผลการดำเนินงานในปีนี้จะสดใสมั่นใจว่ารายได้เติบโตราว 15-20%
นอกจากนี้ ยังได้ประกาศเข้าร่วมลงทุนใน บริษัท อีทราน (ไทยแลนด์) จำกัด ซึ่งเป็นผู้ผลิตและจำหน่ายรถมอเตอร์ไซด์ไฟฟ้า ในสัดส่วน 35% มุ่งเป้าสร้าง New S-curve ตามแผนงาน โดยการเข้าลงทุนครั้งนี้จะช่วยหนุนผลการดำเนินงานในอนาคตของบริษัทให้เติบโตได้อย่างแข็งแกร่ง รับกับกระแสยานยนต์ไฟฟ้า หรือ EV ฮอตฮิต หลังภาครัฐเร่งกำหนดเป้าหมายส่งเสริมผู้ประกอบการไทยปรับเปลี่ยนไปสู่รถ EV